Hægri fóturinn er sterkari á þessum einstaklingum og skrefið sem tekið er með þeim fæti því stundum örlítið lengra . Sem gagnrýni á þessa kenningu má benda á að flestar keppnir á hringbraut fara fram rangsælis hvort sem um er að ræða hesta , hunda eða jafnvel bíla og í þeim tilfellum er önnur hlið líkamans ekki sterkari en hin ( en reyndar hefur verið bent á að í NASCAR-aksturskeppninni sitji bílstjórar vinstra megin og því sé auðveldara að sjá innri brún akstursbrautarinnar sé beygt til vinstri ) . Margir Vesturlandabúar lesa frá vinstri til hægri og því þykir eðlilegra að fylgjast með hlaupum sem fara frá vinstri til hægri ( rangsælis ) . Einnig er líklegt að Alþjóða frjálsíþróttasambandið hafi litið til annarra greina þegar ákveðið var að hlaupið skyldi rangsælis . Að lokum má svo benda á að til að staðla hlaupakeppnisgreinar þurfti að ákveða hlaupaáttina . Hugsanlega hefur tilviljun ein ráðið því að ákveðið var að hlaupið skyldi rangsælis en ekki réttsælis . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .